— Без інтэрнэту, на самай справе, жыць можна, але лепш жыць з інтэрнэтам. І тое, і другое, і трэцяе. На мой погляд, для дыпламата вельмі важна весці дыялог не толькі на прафесійным афіцыйным узроўні, але з шырокім колам людзей, грамадскасцю. У розных формах. Актыўныя ж карыстальнікі інтэрнэту — гэта самы дынамічны пласт грамадства. Блог важны для мяне не столькі магчымасцю выказаць сваё меркаванне, колькі тым, што ён дазваляе пачуць думкі іншых па розных пытаннях. Я з задавальненнем чытаю адказы. І вельмі багата з іх атрымліваю, таму што шмат разумных і дасведчаных людзей адгукаюцца на мае нататкі. Прычым, падкрэслю, водгукі гэтыя вельмі карэктныя. Прыстойнасць, дабрыня, ветлівасць, як мне здаецца, — адметныя рысы ў цэлым беларусаў, не толькі ў інтэрнэце.